Srbija: Najpretraživaniji pojmovi na Google pretraživaču u 2020. godini
 
Google Classroom, koronavirus i izbori u Americi među najpretraživanijim pojmovima u Srbiji
 
-        Koji pojam je bio najčešće pretraživan u proteklih 12 meseci?
-   	Koje ličnosti i događaji su bili najpretraživaniji ove godine?
-   	 Koji serijski sadržaji su privukli pažnju najvećem broju ljudi?
     
 
Beograd, 9. decembar 2020 - Kompanija Google danas je objavila svoju godišnju listu najpretraživanijih pojmova u 2020. godini, nudeći jedinstven uvid u najznačajnije momente i trendove u Srbiji.
 
Godinu za nama definitivno je obeležila i aktuelna COVID-19 pandemija koja je u velikoj meri uticala kako na privatni tako i na poslovni život pojedinaca. Mnoge obrazovne ustanove su organizovale učenje na daljinu koristeći različite platforme za povezivanje i učenje, pa stoga ne čudi što je pojam Google Classroom bio najpretraživaniji pojam u Srbiji ove godine. Drugi najpretraživaniji pojam očekivano je bio koronavirus. Kao posledica novonastale situacije rad od kuće za mnoge je postao neophodnost, pa su građani često pretraživali i popularne aplikacije, kao što je Zoom, posebno jer su ih koristili u poslovne svrhe. Osim toga, građani Srbije su tokom 2020. godine na Google pretraživaču najčešće pretraživali i aktuelne sportske događaje, poznate ličnosti, kao i serijske programe. Građane u Srbiji, kao i u ostatku regiona, posebno su zanimali i izbori u SAD koji su se ove godine našli među najpretraživanijim pojmovima.
 
U Srbiji je ponovo potvrđeno pravilo da je sport jedna od najvažnijih sporednih stvari na svetu jer su se događaji poput NBA utakmica, meča Srbija-Škotska, i turnira kao što su Roland Garros i Australian Open našli među najpretraživanijim sportskim događajima ovde godine.  Kao i prethodnih godina aktuelni televizijski sadržaji, pre svega domaće i strane serije privlačili su pažnju velikog broja ljudi. Među najpretraživanijim serijskim programima ove godine našli su se domaća serija „Igra sudbine”, kao i planetarno popularna „La casa de papel”.
 
U produžetku možete pogledati liste najpretraživanijih pojmova, događaja i TV serija u Srbiji tokom 2020. godine.
 
Najpretraživaniji pojmovi u Srbiji:
1.     Google Classroom
2.     Koronavirus
3.     Izbori u Americi
4.     Kobe Bryant
5.     Isidora Bjelica
6.     NBA
7.     Igra sudbine
8.     La casa de papel
9.     Patrijarh Irinej
10.  Izbori 2020

Najpretraživanije serije:
1.     Igra sudbine
2.     La casa de papel
3.     Nemoguća ljubav
4.     Južni vetar
5.     Ubice mog oca
6.     Pokucaj na moja vrata
7.     Državni službenik
8.     Drugo ime ljubavi
9.     Elite
10.  Junaci našeg doba

Najpretraživaniji sportski događaji:
1.     NBA
2.     Srbija – Škotska
3.     Roland Garros 2020
4.     Australian Open 2020
5.     US Open 2020
6.     Srbija – Norveška
7.     Adria Tour
8.     Srbija – Rusija
9.     Inđija - Crvena zvezda
10.  Crvena zvezda – Vojvodina

Najpretraživaniji događaji:
1.     Izbori u Americi
2.     NBA
3.     Izbori 2020
4.     Srbija – Škotska
5.     Dan državnosti Srbije
6.     Izbori u Crnoj Gori
7.     Uskrs 2020
8.     Dan svetog Patrika
9.     Protesti u Beogradu
10.  Roland Garros 2020

Najpretraživanije ličnosti:
1.     Kobe Bryant
2.     Isidora Bjelica
3.     Patrijarh Irinej
4.     Jacques Brel
5.     Ivan Bekjarev
6.     Donald Trump
7.     Joe Biden
8.     Radomir Antić
9.     Darija Kisić
10.  Predrag Kon

Najpretraživanije aplikacije:
1.     Zoom aplikacija
2.     Eon aplikacija
3.     Viber aplikacija
4.     E porezi aplikacija
5.     E dnevnik za roditelje aplikacija
Više informacija o najpretraživanijim pojmovima na Google pretraživaču širom sveta, kao i godišnji video, možete pronaći u produžetku: Najpretraživaniji pojmovi 2020.

